केरल बाढ़ पीड़ितों के लिए सनी लियॉन ने दिए इतने करोड़ रुपए, सोशल मीडिया पर हो रही है खूब चर्चा !
Aug. 20, 2018, 5:23 p.m.
इस वक्त देश में केरल में आई बाढ़ ने हर किसी को हिला कर दिया है। इस त्रासदी ने ना जाने कितने लोगों की जान ले ली है। हर कोई केरल बाढ़ पीड़ितों की मदद कर रहा है। वहीं इसमें बॉलीवुड भी बढ़ चढ़कर आगे आया है। हाल ही में शाहरुख खान ने केरला बाढ़ पीड़ितों के लिए 21 लाख रुपए का दान दिया है औऱ उनकी मदद की है। अब लीजिए खबर आ रही है कि लैला सनी लियॉन ने भी केरल बाढ़ पीड़ितों की मदद की है। रिपोर्ट्स के मुताबिक सनी ने केरल बाढ़ पीड़ितों को 5 करोड़ रुपए की राशि दी है। जी हां, लगभग 5 करोड़ रुपए दिए हैं। सोशल मीडिया पर इस वक्त इस बात की खूब चर्चा हो रही है कि सनी ने पांच करोड़ केरल बाढ़ पीड़ितों को पहुंचाया है।
हालांकि इस खबर की पुष्टि अबतक नहीं हो पाई है। ना ही सनी ने इस बात का खुलासा सोशल मीडिया पर किया है। वहीं सनी के हर फैन पेज के द्वारा ये शेयर किया जा रहा है। सनी को सभी से ऊपर बताया जा रहा है। कहा जा रहा है कि सनी हर बॉलीवु़ड स्टार से बड़ी हैं। ट्विटर पर एक यूजर ने लिखा, "इससे कोई फर्क नहीं पड़ता कि आप क्या थे, आप आज क्या हैं, ये मायने रखता है। जिस महिला ने 3 बच्चों को अपनाया था। अब केरल बाढ़ राहत में सनी लियोनी ने 5 करोड़ दान दिए"।
रिपोर्ट्स में कहा गया है कि सनी नहीं चाहती हैं कि उन्होंने जो राशि दी है उसका खुलासा किया जाए। वैसे अगर देखा जाए तो ये राशि बहुत बड़ी है।
सनी का केरल से अलग ही लगाव है। केरल में सनी की फैन फॉलोइंग का अंदाजा़ इसी बात से लगाया जा सकता है जब वो पिछले साल वहां एक स्टोर ओपनिंग के लिए गई थी तो कितनी जनता मौजूद थी। जिसकी तस्वीरें और वीडियो सोशल मीडिया पर जमकर वायरल हुए थे। फिलहाल बॉलीवुड केरल बाढ़ पीड़ितों की मदद के लिए खूब आगे आ रहा है।